2017/18/1 félév. BBZI – Esztétika

|  |  |
| --- | --- |
| Tantárgy neve: Esztétika 1. (Zenés színház) Aesthetics 1 (Musical Theatre)  | Tantárgy Neptun kódja: ZTELTBESZT1 ZTELEGESZT1  |
| Tantárgyfelelős intézet: ME BTK Filozófiai Intézet  |
| Tantárgyelem:  |
| Tárgyfelelős (név, beosztás): dr. Bognár László  |
| Javasolt félév: ősz  | Előfeltétel:  |
| Óraszám/hét:  | Számonkérés módja (a/gy/k/b):  |
| Kreditpont: | Tagozat:  |
| Tantárgy feladata és célja:(3–4 mondatban összefoglalva) A kurzus feladata: konkrét zenés színházi művek, előadásokkonkrét elemzéséhez kapcsolódva feltárni a műértelmezések filozófiai-esztétikai távlatait. A kurzus tematikája: Mozart, Kálmán Imre, Kander, Brecht egy-egy műve színpadi előadásának elemzése és hermeneutikai, kultúrfilozófiai, társadalomtörténeti alapozottságú értelmezése. A kurzus célja: filozófiai-esztétikai igényességet ébreszteni a műértelmezésekhez elsősorban a hermeneutikai, kulturfilozófiai, társadalomtörténeti-szociológiai közelítésekre támaszkodva.  |
| Tantárgy tematikus leírása: 1-4. Brecht – Weill: *Koldusopera* elemzése, értelmezése. 5-8. Kálmán Imre *Csárdáskirálynő* elemzése, értelmezése 9-12 Mozart: *Don Giovanni* elemzése, értelmezése. 13-14. Kander – Ebb – Fosse: *Chicago* elemzése, értelmezése.  |
| Félévközi számonkérés módja: A kurzust záró aláírás és jegy szükséges feltétele: 1 db. házi-esszé, beadási határidő: **2017. nov. 15., szerda éjfél**. November 16-án vagy utána érkező esszéket nem fogadok el, és **a hallgató „aláírás véglegesen megtagadva” bejegyzést kap, akkor is, ha egyéni tanrendet választott**. A háziesszék alapján ajánlom meg a kurzust záró jegyet. A beadás kötelező 3 módja (vagyis **mind a három módon** be kell adni)**:** **(1) e-mail-be belemásolva, (2) ugyanahhoz az e-mailhez csatolva, (3) nyomtatva**. A nyomtatott példányt az ME BTK Filozófiai Intézet titkárságán (ME BTK 208-as szoba) kell leadni Bognár László részére, az e-mailt a következő címre kell küldeni: bollario@uni-miskolc.hu (**más e-mail-címre küldött esszét nem** fogadok el). A házi-esszé főszövegének terjedelme: **legalább 5000 karakter + betűköz**. A főszöveg terjedelmébe nem számítanak bele: cím, alcím, mottó, jegyzetek. Idézetek, bibliográfiai leírások **csak a jegyzetekben szerepelhetnek**. A házi-esszében **kizárólag a kurzusleírás kötelező és ajánlott irodalomlistájában szereplő irodalmat lehet használni, mást nem**. A házi-esszé témája: válasszon ki egy tételt a kurzus irodalomjegyzékéből (választhat akár a kötelező, akár az ajánlott irodalomjegyzékből), és annak 50-80 oldalnyi egybefüggő szakaszát dolgozza fel: ismertetnie kell a feldolgozásra választott szöveg, szövegek fő állításait (téziseit), gondolatmenetének rövid összefoglalását, fő érveit (vagy érvelést kiegészítő-helyettesítő példáit, eset-elemzéseit). A háziesszé használhatja-alkalmazhatja a feldolgozásra választott könyv, szöveg saját fogalmiságát, terminusait, attól nem kell eltérni, az eltérő fogalmiság és terminológia forrására hivatkozni kell.  |
| Értékelése:(félévközi teljesítmény aránya a beszámításnál, ponthatárok) A házi-esszék értékelése**aláírás megtagadva**: ha nem érkeznek meg határidőre a házi-esszék. **jeles**: a dolgozat a szakirodalmat feldolgozva (hivatkozásokkal) a választott témában releváns tézist ismertet, az állítást kellő értelmezhetőségben kifejti, érvekkel, példákkal, gondolatmenet-rekonstrukcióval támasztja alá **jó**: a dolgozat a szakirodalmat feldolgozva (hivatkozásokkal) a választott témában releváns tézist ismertet, az állítást kellő értelmezhetőségben kifejti, **közepes**: a dolgozat a választott témában releváns tézist ismertet, az állítást kellő értelmezhetőségben kifejti **elégséges**: a dolgozat a választott témában releváns tézist ismertet **elégtelen**: a dolgozat olyan tézis állít, amely relevánsan nem vonatkoztatható a választott témára.  |
| Kötelező irodalom:**Adorno, Theodor W. [Wiesengrund] 1998** *A művészet és a művészetek*. Budapest: Helikon (Tudománytár – Helikon Universita). **Almási Miklós 2003** *Anti-esztétika. Séták a művészetfilozófiák labirintusában*. Budapest: Helikon (Tudománytár – Helikon Universita). **Almási-Tóth András 2008** *Az opera - egy zárt világ. Az operai színjáték alapproblémái*. Utószó Fodor Géza. Budapest: Typotex (Claves ad musicam). **Assmann, Jan 2013** *A Varázsfuvola. Opera és misztérium*. Ford. Tatár Sándor. Budapest: Atlantisz. **Bloch, Ernst 2007** *Az utópia szelleme*. Ford., jegyz. Mesterházi Miklós. Budapest: Gond-Cura Alapítvány (Gutenberg tér, 23). **Brecht, Bertolt 2013** *A sárgarézvásár. 1939-1941 közötti szövegek*. Ford., bev. Boronkay Soma. Budapest: Balassi – SZFE (Színházcsinálók füzetei). **Bertolt Brecht 1969** *Színházi tanulmányok*. Öáll. Major Tamás, ford. Eörsi István. Budapest: Magvető Kiadó (Elvek és utak). **Csáky Móric 1999** *Az operett ideológiája és a bécsi modernség. Kultúrtörténeti tanulmány az osztrák identitásról.* Ford. Orosz Magdolna, Pál Károly, Zalán Péter. Budapest: Európa. **Fodor Géza 2009** *Mozart Don Juanja*. Budapest: Typotex. **Fodor Géza 2002** *A Mozart-opera világképe*. Budapest: Typotex. **Gadamer, Hans-Georg 2003** *Igazság és módszer. Egy filozófiai hermeneutika vázlata*. 2. jav. kiad. Ford. Bonyhai Gábor, átnézte, felfrissítette Fehér M. István. Budapest: Osiris (Sapientia humana). **Gajdó Tamás – Gerő András – Hargitai Dorottya 2006** *A csárdáskirálynő. Egy monarchikum története*. Budapest: Habsburg Történeti Intézet - Pannonica Kiadó. **Kierkegaard, Soren 2001** *Vagy-vagy*. 3., jav. kiad. Ford. Dani Tivadar. Budapest: Osiris (Sapientia humana). |
| Ajánlott irodalom:**Adorno, Theodor W. [Wiesengrund] 1985** *Wagner*. Ford. Endreffy Zoltán. Budapest: Európa (Mérleg). **Fodor Géza 2012** *Mi szól a lemezen? 1 Operafelvételek Monteverditől Lisztig*. Budapest: Typotex. **Fodor Géza 2012** *Mi szól a lemezen? 2. Verdi és Wagner*. Budapest: Typotex. **Fodor Géza 2013** *Mi szól a lemezen? 3. Offenbachtól Henzéig*. Budapest: Typotex.  |
| A tömbösített kurzusok időpontjai (összesen 14 tanóra 4 alkalomra tömbösítve): **2017. szept 15. (hét=37.) 13.30-19.00** **2017. szept 29. (hét=39.) 13.30-19.00** **2017. okt. 13. (hét=41.) 13.30-19.00** **2017. dec. 8. (hét=49.) 13.30-18.00** az órák helye: BBZI 110-es terem.  |